પરંતુ કપિલ શર્મા ટીવી પર પહેલેથી આવી જ કૉમેડી કરતો આવ્યો છે. તેના શો આવા ભવાડાઓથી અને ઇન્સલ્ટ કૉમેડીથી ભરપૂર હોય છે છતાં સુપરહિટ છે. એટલે તેના ચાહકોને કપિલ પાસેથી હૃષીકેશ મુખરજી-ટાઇપની હળવીફૂલ સંસ્કારી કૉમેડીની અપેક્ષા હોય જ નહીં. જોકે એક વાત માનવી પડે કે કપિલ શર્માનું કૉમિક-ટાઇમિંગ એકદમ જબરદસ્ત છે. કોઈ પંચલાઇન ફેંકવામાં તે ક્યારેય મોડો પડતો નથી કે કૉમેડીમાં તેનું એનર્જી‍-લેવલ ક્યારેય ઓછું થતું લાગતું નથી. ઍક્ચ્યુઅલી આ આખી ફિલ્મ તેના શોનું જ એક્સટેન્ડેડ વર્ઝન લાગે છે. જાણે તેના શોની અલગ-અલગ સ્કિટને એક સ્ટોરીમાં પરોવીને પીરસી દીધી હોય.